open-index/open-wikipedia-markdown huggingface dataset:
Tore Neset

**Tore Neset** (født 20. september 1956 i Oslo) er en norsk journalist og tidligere redaktør for nettstedet *[[ITavisen]]*. 

Han debuterte som Tore «Pønk» Neset med dikt over to sider i februar 1977 i Deije Shits-*[[fanzine]]* nr 3 fra Arendal. Dette var også den offentlige debuten til den fonetisk fornorskede stavemåten «pønk» for engelsk *[[punk]]*, presentert av *fanzine*-redaktør Robert Ommundsen fra gruppen «Famlende Forsøk».  

Neset var fra 1986 til 1999 journalist i *[[Dagbladet]]*, hovedsakelig med ansvar for pop/rockmusikk. I februar 2000 flyttet han inn i *[[Se og Hør]]s* gamle lokaler i Lille Grensen, som assisterende redaktør i *ITavisen*, underlagt ansvarlig redaktør Arnt Sommerlund (som senere ble sjefredaktør i *[[Romsdals Budstikke]]*). 

Fra mai 2001 var Neset redaktør for *ITavisen*, I 2005 ble *ITavisen* solgt til Aller, og de ansatte flyttet til Mølleparken ved Akerselva. Etter hvert lanserte de «Klikk TV, den første virkelige nett-TV-suksessen i Norge». 

Neset trakk seg som *ITavisens* redaktør januar 2015. Fra 1. februar 2009 til juli 2011 var han også redaktør i nettavisen digi.no før Sigvald Sveinbjørnson overtok som redaktør.

## Referanser
Helge Nordahl

**Helge Nordahl** (1927–2018) var en norsk oversetter og professor i romansk filologi. I tillegg til sine oversettelser og forord til diverse franske verker, skrev han blant annet bøker om fransk syntaks. Helge Nordahl fikk *[[Fridtjof Nansens belønning for fremragende forskning]]* i den historisk-filosofiske klassen i 1998.

Han var preses for Det Norske Akademi for Språk og Litteratur fra 1988 til 1995.

## Oversettelser
Nordahls mest kjente oversettelser (oversettelsesår i parentes):

* *Erec og Enide* av Chrétien de Troyes (1983) 
* *Rolandsangen* (1985)
* *Roseromanen* av Guillaume de Lorris (1987)
* *[[Gralsfortellingen]]* av Chrétien de Troyes (1991)
* *Kors, sverd og rose* (1997)
* *Legenden om Sankt Alexis* (2003)
* *Det Kongelige lys* (2004)

## Forfatterskap
Utvalg:
* 1988: *Legendetradisjon og pasjonslitteratur*
* 1991: *...Tre kyss for den ensomme fugl : Syv essays om [[Ragnhild Jølsen]]s diktning*
* 1997: *Den hellige Birgitta : beåndet visjonær - begavet politiker*
* 2008: *Begynnersjel og sjeleleder : et Victor Hugo-motiv i [[Johan Falkberget]]s diktning*

## Referanser


 

## Eksterne lenker
* Helge Nordahl hos Norsk Oversetterleksikon
TiVo

**TiVo** (uttales /ˈtiːvoʊ/) er en produsent av DVR-maskiner (Digital Video Recorder), på norsk ofte kalt harddiskopptakere, som kan ta opp TV-programmer, pause og spole live TV m.m. I Europa er den kun tilgjengelig i Spania og Storbritannia. TiVo benytter operativsystemet GNU med Linux-kjernen.

## Eksterne lenker
*
Kirurgi

**Kirurgi** omhandler medisinske operasjoner og læren om hvordan de utføres. En kirurg er en person som er opplært i faget og som utfører operasjoner. En kirurg har enten lege-, tannlege- eller veterinærutdannelse, avhengig av felt. De har vanligvis spesialisert seg på operativ behandling av sykdommer og misdannelser. 

Å utføre medisinske operasjoner skriver seg fra langt tilbake i tiden. Fra steinalderen kjenner man til at visse inngrep ble utført. I oldtidens Egypt, det antikke Hellas, India og Kina ble forskjellige kirurgiske behandlinger utført av leger, og man fikk undervisning i operasjoner på læreanstalter. Kirurgiens historie har dog vært meget labil frem til 1800-tallet. Mange steder fulgte man langt mer primitive og endog skadelige behandlingsmetoder. Noen steder kunne en barberer for eksempel bli tilkalt for å amputere lemmer, og det ble ofte gjort uten noen form for bedøvelse. I de siste århundrene kom legevitenskapen mye lenger. Likevel var visse tvilsomme behandlingsmetoder utbredt til ganske nylig, som for eksempel lobotomi. I tiden etter annen verdenskrig ble kirurgien revolusjonert, både på grunn av bedre bedøvelsesmetoder og ikke minst innføringen av antibiotika.  

I nyere tid har plastisk kirurgi blitt mye omtalt. Det utføres enten av kosmetiske årsaker for å forskjønne deler av en menneskekropp, eller av medisinske, for eksempel for å dekke til eller utbedre skader.

Nyere medisinske instrumenter har ført til for eksempel kikkhullskirurgi (blant annetartroskopi).

I Norge er det strenge regler for å praktisere kirurgi. For å redusere avvik fra etablerte prosedyrer i forbindelse med kirurgi, er det satt opp sjekklister for å diagnostisere og innhente informasjon av pasienter som skal utføre kirurgi. En nasjonal sikkerhetskampanje «I trygge hender» ble satt i gang for å hindre avvik i forbindelse med kirurgiske inngrep i Norge.

Kirurgi brukes i dag som en medisinsk behandlingsmetode for å kurere kreft. Hovedsakelig brukes kirurgi til å fjerne kreftsvulsten om forholdene ligger til rette for det. Før en kirurgi utføres gjøres dette gjerne i kombinasjon med en cellegift og/eller strålebehandling i forkant. 

## Se også
* Liste over kirurgiske inngrep, ord og uttrykk
* Amputasjon
* Thoraxkirurgi
* Nevrokirurgi
* Ortopedisk kirurgi
* Urologi
* Barnekirurgi
* Gastroenterologisk kirurgi
* Karkirurgi
* Kosmetisk kirurgi

## Referanser


## Eksterne lenker
*
Kenneth Hætta

**Kenneth Hætta** (født 23. mai 1977 i Oslo) er en norsk-samisk journalist og kunstner. I 2018 var han en av mottagerne av Fritt Ords Pris, i forbindelse med den såkalte Tysfjord-saken.

En vesentlig del av hans bildearbeide består av fotografier med samisk tema. Som dramatiker debuterte Hætta med «Reaktor*»* i 2015 på Giron Sámi Teáhter i Kiruna i Sverige. Hætta er medlem av Dramatikerforbundet. Han har også virket som musiker. Hætta har vært ansatt som journalist i NRK. Av utdannelse har han en mastergrad i dokumentar og journalistikk fra Høgskolen i Volda og Høgskolen i Oslo, med masteremne i fotografi ledet av Stuart Franklin fra fotografbyrået Magnum Photos.

## Kunstnerisk arbeid
* «Made in lávvu», bildeutstilling på Samisk musikkfestival, Kautokeino (2007)
* «ČHV, bildeutstilling med Toyni Skog Øsgård på Arktisk kultursenter, Hammerfest (2009)
* «Lihkahusak*»*, installasjon med Sigbjørn Skåden på Márkomeannu, Evenskjer (2010)
* «Vuorrolávlla*»*, bildeutstilling med Hilde Skancke Pedersen på Tromsø World Music Festival, Tromsø (2011)
* «Reaktor*»*, teaterforestilling på Giron Sámi Teahter, Kiruna, Sverige (2015)
## Priser
* Årets fotograf, Finnmark journalistlag (2007)
* WITBN Indigenous Journalism Awards-pris for reportasje fra Nord-Afrika under krigen i Libya (2012)
*Fritt Ords Pris (2018) sammen med Harald Amdal, Eirik Linaker Berglund og Thor Harald Henriksen «for deres tillitsbaserte og konsekvensrike gravejournalistikk i Tysfjord-saken» som var en dokumentarreportasje i *VG* om en flere tiår lang overgrepskultur i Tysfjord.
*Kulturdepartementets menneskerettspris for journalister (2018) sammen med Harald Amdal, Eirik Linaker Berglund og Thor Harald Henriksen for arbeidet med Tysfjord-saken i *VG,* som ifølge juryen har «bidratt til å få på plass framoverskuende og trygghetsskapende tiltak».

## Referanser


## Eksterne lenker
* Kenneth Hætta på Flickr.com (bilder) 
*
Rhinestone Cowboy

«**Rhinestone Cowboy**» er en sang skrevet av Larry Weiss og fremført av Glen Campbell. Sangen toppet hitlistene i USA i september 1975. Campbell kalte også sin selvbiografi «Rhinestone Cowboy».

Sangen er også blitt spilt inn av Soul Asylum, Belle & Sebastian, Charlie Pride, White Town, DJ Z-Trip & DJ P og Radiohead.

En «*[[rhinestone]] cowboy*» er en oppstæsjet rodeo cowboy med paljetter, frynser og blanke støvler, i motsetning til en virkelig cowboy som er en gårdsarbeider/kvegdriver/hestekar med møkkete klær.  Sangen handler om ønsket om en dag å bli en feiret og stilig person med masse positiv oppmerksomhet &ndash; som en rhinestone cowboy.

## Norsk versjon
T. Sæther har skrevet en norsk tekst. Hans versjon bærer tittelen «Vennskap».

### Innspilling
*Fryd & Gammen. Utgitt på CD-platen *[[Midt i trafikken]]* GP GPCD&nbsp;191 i 1991.

## Eksterne lenker
* Promovideo hvor Glen Campbell synger sangen
DS «Nidelven»

**DS «Nidelven»** kan vise til:

*Et skip bygd i 1850, se DS «Nidelven» (1850)
*Et skip bygd i 1908, se DS «Nidelven» (1908)
John O’Shea

**John Francis O'Shea** (født 30. april 1981) er irsk tidligere fotballspiller. 

Den 7. juli 2011 signerte han for Sunderland. Han kom fra Manchester United, hvor han la 13 sesonger bak seg. Opprinnelig var han venstreback, som også kunne brukes som midtstopper og høyreback . I de senere år ble han benyttet nesten overalt på banen. Månedene etter at Roy Keane sa opp i Manchester United ble han ofte benyttet som sentral midtbane, men han har også hatt kamper som kantspiller, indreløper og ved en anledning også keeper.

## Landslaget
Han ble tatt ut i s EM-tropp til EM i Frankrike 2016.

### Klubb

*Oppdatert med kamper til og med 20. april 2014*

## Referanser


## Eksterne lenker
* 
* John O'Sheas profil på united.no
* John O'Sheas profil på manutd.com (engelsk)
Sverre Hassel

**Sverre Helge Hassel** (1876–1928) var polfarer og en av de første fem til å nå Sydpolen.

Hassel dro til sjøs så snart han var gammel nok. 1898&ndash;1902 deltok Hassel på den andre «Fram»-ekspedisjonen under ledelse av Otto Sverdrup. I utgangspunktet skulle de forsøke å seile rundt Grønland via Baffinbukta, i stedet utforsket de nytt land i det nordlige Canada, blant annet Ellesmereøya og Sverdrupøyene.  

Sammen med Helmer Hanssen ble Hassel plukket ut som dreven sledekjører i Roald Amundsens Sydpolekspedisjon 1910&ndash;1912. Hassel var en av de fem første til å nå Sydpolen den 14. desember 1911 sammen med Amundsen, Hanssen, Olav Bjaaland og Oscar Wisting.

Da Hassel ble eldre flyttet han til Grimstad og jobbet der som tollbestyrer. Sverre Hassel døde i 1928 mens han var på besøk hos sin gamle venn Roald Amundsen.

Hassel ble tildelt Sydpolsmedaljen.

I Stavanger og Trondheim er han hedret med *Sverre Hassels vei*.

## Referanser


## Eksterne lenker
*
Billy Davies

**William McIntosh Davies**, vanligvis kalt **Billy Davies**, (født 31. mai 1964 i Glasgow, Skottland) er en tidligere skotsk fotballspiller og fotballmanager.

## Biografi
### Som spiller
Billy Davies startet sin profesjonelle karriere i Rangers i 1980, og han spilte i denne klubben fram til 1986. Deretter spilte han for den svenske klubben Elfsborg før han returnerte til Skottland og spill i St Mirren. Etter å ha spilt for St Mirren i tre sesonger ble Davies solgt til Leicester City for £200 000 den 21. august 1990. Oppholdet i den engelske klubben ble kortvarig da Billy Davies i oktober 1990 ble solgt til Dunfermline for £165 000. Han var i Dunfermline fram til mars 1994 da han ble solgt til Motherwell for £50 000. På slutten av spillerkarrieren hans i Motherwell var han også blitt manager, men han hadde spillerlisens til og med 1999/00-sesongen.

### Som manager
Billy Davies overtok som manager for Motherwell i oktober 1998, og han hadde den jobben fram til 18. september 2001 da han fikk sparken etter at klubben hadde hatt svake resultater i en periode. I august 2004 overtok han som manager for Preston North End etter at han tidligere han jobbet som assistentmanager, til Craig Brown, i klubben. I løpet av hans to sesonger i Preston kvalifiserte klubben seg til Playoff i begge sesongene. I 2004/05 tapte klubben finalen mot West Ham United, mens de i 2005/06 tapte semifinalen mot Leeds United.

Etter at 2005/06-sesongen var over var det en del spekulasjoner omkring Billy Davies fremtid i Preston. Han var i mai 2006 i samtaler med Charlton Athletic om deres ledige managerstilling, men Charlton bestemte seg til slutt for ikke å satse på Davies. Deretter kontaktet Derby County klubben med ønske om samtaler med Davies. Dette ble avslått av Prestons styreformann, og denne beslutningen ble offentlig kritisert av Davies som mente at han burde ha lovt til å snakke med hvilken som helst klubb om eventuelle jobbtilbud.

Til slutt tillot Preston Derby å ta kontakt og 2. juni 2006 ble det klart at Billy Davies forlot Preston for å bli ny manager for Derby County etter at Preston hadde godtatt kompensasjonen som Derby hadde tilbudt. Davies skrev under på en 3-årskontrakt med Derby.

1. januar 2008 overtok Billy Davies managerjobben i Nottingham Forest. Han overtok for Colin Calderwood.

## Karriere som spiller
### Klubblag

## Karriere som fotballmanager

## Meritter
* Månedens manager i Football League Championship for Preston North End i januar 2006.
* Månedens manager i Football League Championship for Preston North End i april 2006.
* Månedens manager i Football League Championship for Nottingham Forest i desember 2009.

## Referanser


## Eksterne lenker
* 
* Spillerprofil på Soccerbase 
* Managerprofil på Soccerbase
Operatørlås

En **operatørlås** «låser» en mobiltelefon til en bestemt mobiltelefonileverandør (f.eks. Telenor eller NetCom). Dette gjøres som en del av kjøps- og abonnementsavtalen mellom brukeren og operatøren. 

Brukeren får kjøpt mobiltelefonen til en sterkt subsidiert pris, fra kr 1,- og oppover. Dette kompenseres ved at kunden binder seg til et abonnement, og betaler i avtaletiden som oftest et månedlig bindingstillegg. Operatørlåste telefoner kan låses opp ved hjelp av en kode man får hos operatøren, ett år etter kjøpsdatoen er denne koden gratis. Har man kjøpt telefonen med en bindingsavtale kan man som regel få koden umiddelbart, uten noen ekstra kostnad. Ønsker man koden før det har gått 12 måneder, men ikke har kjøpt telefonen med en bindingsavtale, så må man betale for den.

Ved å taste inn riktig nøkkelkode kan man fjerne låsen og bruke SIM-kort fra en annen leverandør. Etter tolv måneder kan man kontakte kundeservice for å få oppgitt den aktuelle koden gratis, og dermed «låse opp» telefonen. 

## Regler om bindingstid
I Norge kan en maksimalt binde seg til en operatør i tolv måneder om gangen, etter det har gått tolv måneder kan en fritt bytte operatør. En bedrift kan ha bindingstid en lengre periode, vanligvis mellom 18 og 24 måneder. Det er mulig å bryte bindingstiden, man da må man betale et bruddgebyr.

## Hvordan låse opp
Telefonen blir ikke automatisk låst opp når bindingstiden er ute, men man kan etter denne perioden få koden gratis fra operatøren for å få låst opp telefonen.

Det finnes også uavhengige firmaer som har spesialisert seg på opplåsing av mobiltelefoner. Slike firmaer tilbyr opplåsing uavhengig av hvilken operatør telefonen er låst til, eller om den er i bindingstid. Siden disse benytter seg av uautoriserte metoder for å låse opp operatørlås er det ikke alle modeller som kan låses opp, og i spesielle tilfeller kan opplåsing ha visse ulemper (for eksempel at låsen vil gå på igjen ved oppdatering). I
Mongo

**Mongo** kan blant annet referere til:
* Mongo (Tsjad), en by i Tsjad.
* Mongo (Kongo), en av de største etniske gruppene i Den demokratiske republikken Kongo.
* Mongo (elv), en sideelv til Little Scarcies i Guinea og Sierra Leone.
* Mongo, en fiktiv planet i fortellingene om fantasihelten Lyn Gordon.
* Mongo (program), et interaktivt grafikkprogram distribuert under GNU lisens.
* Myntenheten i Mongolia. 100 mongo tilsvarer 1 Togrog.
* Mongo, en ofte brukt filippinsk benevnelse for mungbønner.
* Mongo från yttre rymden fra *[[Super Mario Långben]]*-filmene.
* «Mongo Norway», en singel av bandet Black Debbath.
Saint-Benoît

* Saint-Benoît (Ain)
* Saint-Benoît (Alpes-de-Haute-Provence)
* Saint-Benoît (Aude)
* Saint-Benoît (Vienne)
* Saint-Benoît (Réunion)
Tore Hogstvedt

**Tore Hogstvedt** (født 13. oktober 1963 i Siljan) er en norsk kunstmaler som bor på Nordby i Rælingen. 

Hogstvedt startet å male i ung alder og gjenopptok malerkunsten da han møtte den norske landskapsmaleren Jan Petter Bratsberg i 1995. Han er opptatt av lyset og fargene i naturen. Han har ingen kunstfaglig utdannelse. 

## Utstillinger
Hogstvedt har vakt stor interesse etter at han stilte ut maleriene sine i Versailles 2002.

Han debuterte i *Fet kunstforening* i 1995. I 2000 hadde han sin første separatutstilling i Gallerihuset i Stavanger og han ble antatt på Østlandsutstillingen i 1999. Hans bilder er også representert i Frankrike, England, USA, Canada og Taiwan.  

## Referanser


## Eksterne lenker
* Tore Hogstvedt - fineart.no
* Hogstvedt i Hollywood - Varden 4. januar 2010 
*ART Revolution Taipei 2015, Taiwan   https://www.arts.org.tw/2015/eng/news.html
Rowohlt Verlag

**Rowohlt Verlag** er et forlagshus med sete i Reinbek ved Hamburg og Berlin, som eies av Verlagsgruppe Georg von Holtzbrinck (siden 1982). Forlaget ble grunnlagt i 1908 i Leipzig av Ernst Rowohlt.

## Forlag som hører til konsernet

* Kindler Verlag
* Rowohlt·Berlin Verlag 
* Rowohlt Taschenbuch Verlag (rororo)
* Rowohlt Theater Verlag
* Rowohlt Verlag
* Wunderlich Verlag 

## Forfattere

Nikolaj Aaron,
Paul Auster,
Simone de Beauvoir,
Wolfgang Borchert,
Albert Camus,
C. W. Ceram,
Janice Deaner,
Jeffrey Eugenides,
Hans Fallada,
Jon Fosse,
Jonathan Franzen,
Max Goldt,
Ernest Hemingway,
Felicitas Hoppe,
Siri Hustvedt,
Heinrich Eduard Jacob,
Elfriede Jelinek,
Daniel Kehlmann,
Imre Kertész,
Georg Klein,
Henry Miller,
Toni Morrison,
Robert Musil,
Vladimir Nabokov,
Péter Nádas,
John Dos Passos,
Harold Pinter,
Thomas Pynchon,
Uwe Reimer,
Philip Roth,
Peter Rühmkorf,
José Saramago,
Jean-Paul Sartre,
Kurt Tucholsky,
John Updike,
Ernst von Salomon o.a.

## Eksterne lenker
* Rowohlt Verlag
* Rowohlt bei Holtzbrinck
Generaloberst

**Generaloberst** er en militær rangering som brukes i noen hærer og er høy (æres)grad i generalklassen. Det er en offiser med ansvar for alle regimentene til en hær. 

Rangeringen stammer fra det gamle europeiske systemet, og den er spesielt assosiert med Tyskland (således også i eksisterte i Preussen, Østerrike-Ungarn og DDR), hvor historisk generaloffisersgrader var én grad lavere enn i Storbritannia (herunder også Samveldet og USA, og en tysk generaloberst var en rangering over full *General*, men under *[[Generalfeltmarskalk|Generalfeldmarschall]]*. Rangen som generaloberst eksisterer også i de væpnede styrkene organisert etter den sovjetiske modellen, der den kan sammenlignes med en generalløytnant. Det var den høyeste regulære generalsgrad i den prøyssiske og i den tyske hær. Den eneste graden over var generalfeltmarskalk, som bare ble tildelt i krig. Graden under generaloberst var general.

Graden ble opprettet i 1854 for å skaffe et alternativ til generalfeltmarskalk som kunne tildeles i fredstid. Årsaken var at den prøyssiske kongen ville tildele prins Vilhelm denne graden, som innebar flere privilegier, som permanent eskorte.

Etter den tyske rikssamlingen ble graden tatt i bruk av den keiserlige hæren og beholdt til etter annen verdenskrig. Da Vest-Tyskland rustet opp igjen ble gradssystemet forenklet, og general ble høyeste grad. DDRs styrker, NVA, valgte derimot å beholde graden generaloberst.

Graden ble også brukt i Østerrike-Ungarn under første verdenskrig og i Sovjetunionen under andre verdenskrig.

## Referanser


## Eksterne lenker
*
Harald Smedal

**Harald Smedal** (født 5. april 1859 i Kristiansand, død 3. mai 1911 i Kristiania) var en norsk jurist. Han var bl.a. justisminister, generalkrigsadvokat og riksadvokat i Norge.

Han ble juridisk kandidat 1881, studerte som statsstipendiat strafferett, fengselsvesen i Sverige, Danmark, Tyskland, Sveits og Italia fra 1882 til 1885, ble høyesterettsadvokat 1886, og statsadvokat i Borgarting 1889. 1891 ble han leder og var fra 1904 ordfører i sivilprosesslovkommisjonen. 1891–92 var han ordfører i krigslovkommisjonen og 1892–96 leder av den sivile straffelovkommisjonen. Hans medvirkning ved disse lovreformene fikk grunnleggende betydning, og lovforslagenes motivering er i stor grad hans verk.

Fra 14. oktober 1895 til 17. februar 1898 var han statsråd. 1901—06 var han generalkrigsadvokat, senere kalt generaladvokat, og fra 1904 dessuten konstituert som Norges riksadvokat (utnevnt fra 1906).

## Statsrådposter

* Fra 14. oktober 1895; ved statsrådsavdelingen i Stockholm
* Fra 26. november 1896; sjef for Revisjonsdepartementet
* Fra august 1897; sjef for Justisdepartementet
* 17. februar 1898 ble regjeringen Hagerup meddelt avskjed

## Referanser


## Kilder
* *[[Nordisk familjebok]]. Uggleupplagan*
* Jan Debes: *Det norske statsråd 1814–1949*, Cammermeyer 1950

## Eksterne lenker
*
Jacob Sverdrup Smitt

**Jacob Sverdrup Smitt** (født 6. januar 1835 i Nordre Land, død 6. juni 1889) var en norsk biskop og stortingsrepresentant. 

Han ble teologisk kandidat ved Det teologiske fakultet, Universitetet i Oslo i 1860. Han var biskop i Tromsø stift 1876&ndash;85, senere i Kristiansands stift fra 1885 til sin død i 1889. 

I tre perioder (1874&ndash;1882) representerte han Tromsø, Bodø og byene i Finnmark på Stortinget. Han var også lagtingspresident 1880&ndash;82.

Smitt var ridder av St. Olavs Orden.

## Referanser


## Eksterne lenker
* 
*
Erik Pedersen

**Erik Stensrud Pedersen** (født 1967) er en norsk fotballspiller som nå har trappet ned til Pors Grenlands fjerdelag i 6. divisjon, men som inntil sesongen 2005 spilte for klubbens A-lag. Som junior spilte han for Storm og Eidanger før han i 1984 ble hentet til Odds Ballklubb, der han var med å vinne norgesmesterskapet for junorer året etter. I 1988 ble han hentet til Tromsø og i 1991 til Viking, der han samme år ble seriemester. På denne tiden var han kjent som et av Norges største talenter og var en av *[[Egil Olsen|Drillo]]s engler*, som han tok med seg fra OL-landslaget til A-landslaget da han ble trener der. Det ble imidlertid kun med 10 kamper mellom 1990 og 1992, i tillegg til 10 aldersbestemte landskamper.

En viktig grunn til at han falt ut av landslaget var skadeproblemer, og i 1994 gikk han hjem til Odd igjen, der han bidro til å få klubben opp i 1. divisjon, før han året etter dro tilbake til Viking. 
Da kontrakten med Viking utløp ved utgangen av oktober 1996, skrev han 1. november 1996 under for skotske , der han var med å ta cupsølv, før han sommeren 1999 for tredje gang dro til Odd, som nå var havnet i Tippeligaen. Her var han med å vinne cupen i 2000, og gjorde seg bemerket ved å vise frem sin leopardmønstrede tanga foran TV-kameraene etter at seieren var et faktum. Klubben ville imidlertid ikke gi Pedersen ny kontrakt etter sesongen 2002, og etter å ha skrevet et offentlig bred der han kritiserte Odd-ledelsen etter noter dro han til Danmark for å finne en klubb der. Det klarte han ikke, og dro derfor til Pors Grenland som da spilte i 2. divisjon. Her var han med på opprykket til 1. divisjon i 2003, og var en viktig brikke for klubben i 1. divisjon både i 2004 og 2005, da han ga seg på grunn av ryggproblemer. Fra sommeren 2006 spilte han imidlertid fotball igjen, dog på et langt lavere nivå.

## Klubbkarriere

 Kun seriekamper.

## Referanser


## Eksterne lenker
* 
* Profil hos Tromsø IL
* Profil hos Viking FK
Tønne (andre betydninger)

**Tønne** kan referere til:

* Tønne, en beholder av tre
* Tønne (flatemål), en gammel måleenhet for flateinnhold
* Tønne (flytende varer), en gammel måleenhet for volum på flytende varer
* Tønne (tørre varer), en gammel måleenhet for volum på tørre varer
* Tønne (etternavn), et etternavn
Jonas Smitt

**Jonas Smitt** (født 20. mai 1836 i Nordre Land i Kristians amt, død 28. mars 1905 i Kristiania) var en norsk agronom.

Han var sønn av prosten Anton Elias Smitt og Livia Gundelle Margrethe Sverdrup og hans bror var biskop Jacob Sverdrup Smitt. Han giftet seg 28. januar 1874 med sin kusine Livia Gundelle Margarethe Sverdrup. 

Han ble landbruksdirektør i 1877 og var den ledende innen landbruksvesenet inntil landbruksdepartementet ble opprettet i 1900. Landbruksbudsjettet steg i denne perioden fra omkring 59 000 til omkring 900 000 kroner. Smitt forfattet boken *Norges landbrug i dette aarhundrede. Et tidsbillede* (1883), og utga fra 1875 «Aarsberetninger angaaende de offentlige foranstaltninger til landbrugets fremme». I 1883 var han blant stifterne av foreningen Havedyrkningens venner, og var til sin død dens første ordfører. Han var også ordfører i Akershus amts landhusholdningsselskab 1876–96 og leder av Svenska Lantbruksakademien fra 1887.

## Referanser


## Kilder
* *[[Nordisk familjebok]]. Uggleupplagan*
* Artikkel på Store norske leksikon
Annette Bening

**Annette Francine Bening** (født 29. mai 1958 i Topeka i Kansas) er en amerikansk skuespiller.

Hun har tre ganger vært Oscar-nominert for prisen som beste kvinnelige hovedrolle, for sine roller i filmene *[[American Beauty (film)|American Beauty]]*, *[[Being Julia]]* og *[[The Kids Are All Right]]*. De to første gangene gikk oscarstatuetten til Hilary Swank.

Hun er siden 1992 gift med Warren Beatty, og sammen har de fire barn.

## Filmografi

## Referanser


## Eksterne lenker
* 
*  Roger Ebert "Movie Answer Man: Hail, Columbia! Mystery solved"
Catalina Sandino Moreno

**Catalina Sandino Moreno** (født 19. april 1981 i Bogotá i Colombia) er en colombiansk skuespiller.

Hun var Oscarnominert for beste kvinnelige hovedrolle i 2004 for sin innsats som María Álvarez i filmen *[[Maria Full of Grace]]*.

## Referanser


## Eksterne lenker
*
Peder Soelvold

**Peder Pedersen Soelvold** (født 15. juli 1799 i Holla i Telemark, død 5. mars 1847 i Kristiania) var en norsk redaktør. Foreldrene var Peder Olsen Soelvold (tidligere Ejestrand) og Birthe Pedersdatter Sagverket. Soelvold var en husmannsplass under Rynningen. Han fikk noe utdanning til skolelærer hos stedets prest og skal ha fungert som lærer ved Ulefoss sagbruks skole. I årene fra 1825 til omkring 1835 var han huslærer på Hov (Hoff) i Vestre Aker. 

Soelvold oversatte lyrikk og skrev en del egne dikt som blant annet ble publisert i *Den norske Huusven* (redigert av Maurits Hansen og utgitt av Johan Jørgen Krohn). Han medvirket til det opposisjonelle «Selskap for Agers Sogns Vel» som blant annet ville ha 17. mai som sin festdag. «Hagbarth», 
«Halsteen i Aasen» og «Einar» var tre av Soelvolds pseudonymer med «Hagbarth» blant dem han brukte oftest.

Fra 1831 til 1835 redigerte han den radikal-demokratiske avisen *[[Statsborgeren]]*, et organ for opposisjonen mot embetsmennene. Soelvold var trolig avisens grunnlegger, men selv om han ble inspirert og støttet av et fremvoksende «bondeparti», var ikke avisen et partiorgan, ifølge Munthe. Soelvold var kjent med *[[Ola-boka]]* og John Neergaard. 
 
*[[Morgenbladet]]* gikk ikke av veien for å karakterisere Soelvold som en «falsk Profet» og en «Klapper-Slange som smyge sig mellem os». Det ble satt ut rykter om at Soelvold skulle ha stjålet 50 spesidaler fra sin egen far, og at presten i Aker kunne fortelle en «smuk Historie» om Soelvold og en «Confirmantinde», som om han hadde stått i forhold til en mindreårig.

Selv angrep Soelvold embetsmannsstanden i avisen sin, og gikk ikke av veien for å fremsette anklager om underslag, rettet mot navngitte personer og uten å ha undersøkt saken nærmere. Embetsmennene sørget derfor for at *Statsborgeren* måtte betale høyere porto enn andre, så den skulle bukke under i konkurranse med andre aviser. Til sist ble Soelvold også dømt «æreløs» for skandaløse artikler, og i 1835 overtok Henrik Wergeland derfor som redaktør. 

Etter at han sluttet i *Statsborgeren*, fortsatte Soelvold med politisk agitasjon, blant annet med boken *Om Storthingsvalg. Nogle Ord til Norges stemmeberettigede Borgere*, utgitt i 1840. Han reiste også rundt på østlandsbygdene. I 1845 var han «*husvild og hjælpeløs*» i Christiania og ble av politiet innsatt på «arbeidsanstalten» Mangelsgården, der han døde som fattiglem. Akers fattigvesen tok seg av ham fra 1846.

## Referanser


## Kilder
* *[[Nordisk familjebok]]. Uggleupplagan*
* W. S. Munthe: *Statsborgeren og Peder Soelvold.* Kristiania: Det Mallingske Bogtrykkeri, 1907.
Dundee United FC

**Dundee United** er et skotsk fotballag fra byen Dundee. Klubben ble opprinnelig grunnlagt som *Dundee Hibernians* og fungerte som irske arbeidsinnvandreres klubb på samme måte som Celtic FC og Hibernian FC i Glasgow og Edinburgh. Klubbnavnet ble skiftet til Dundee United i 1923 for å skape en bredere appell, samtidig byttet klubben de grønne og hvite draktene med hvite og svarte, for å distansere seg fra sin irske opprinnelse. Klubbens fremste rival har siden grunnleggelsen vært Dundee FC, men også kampene mot St. Johnstone og Aberdeen FC omtales som derbies.

## Historie
Klubben hadde bare spilt fire sesonger totalt i den øverste skotske serien da Jerry Kerr tok over klubben i 1959. Siden har United vært en toppklubb i Skottland. I 1966 kom klubbens første internasjonale triumf da United med flere skandinaver på laget, inkludert nordmannen Finn Seemann, slo regjerende Messebycup-mestere FC Barcelona. I 1967 ble også klubben invitert til å spille i den amerikanske  North American Soccer League, noe de gjorde under navnet *Dallas Tornado*. Som et resultat av denne gjesteopptredenen, byttet United fra 1969 ut sine svarte og hvite drakter med Dallas' oransje farger også i den skotske serien.

Kerr ble etterfulgt av Jim McLean som ledet Dundee United i over 1000 kamper mellom 1971 og 1993. Under McLean tok klubben sitt første, og hittil eneste, seriemesterskap i sesongen 1982/1983, og i 1987 kom klubben til finalen i UEFA-cupen etter igjen å ha slått ut Barcelona, men måtte gi tapt for IFK Göteborg. På samme tid, rundt midten av 1980-tallet, hadde Aberdeen FC suksess under ledelse av Alex Ferguson. Dette innebar at skotsk fotballs maktsentrum  en kort periode var utenfor Glasgows Old Firm og kampene mellom Dundee United og Aberdeen fikk tilnavnet *[[New Firm]]*.

Dundees første cupmesterskap tok klubben i 1994, på sitt 7. forsøk. 1990-tallet var ellers preget av at klubben slet med å overleve i øverste divisjon. United måtte tåle et nedrykk slik at sesongen 1995/96 ble spilt på seriesystemets nivå 2, men klubben rykket rett opp igjen. Dundee United er dermed én av sju klubber har spilt i Scottish Premier League siden denne ble startet i 1998. United tapte cupfinalen for Celtic i 2005. Høsten 2006 ble tidligere Hearts og Leicester City-manager Craig Levein ansatt som manager og under hans ledelse klarte United i 2007/08 å komme på øvre halvdel av tabellen etter tre niendeplasser på rad i de foregående sesongene. I 2008 tapte klubben nok en cupfinale, da Rangers vant ligacupfinalen etter straffesparkkonkurranse.

Den 23. desember 2009 ble det meldt at manager Craig Levein ble ansatt som ny manager for . Peter Houston ble samtidig imidlertid ansatt som manager.

Den 15. mai 2010 vant klubben igjen det skotske cupmesterskapet, det andre i klubbens historie.

## Sesonger

## Kjente spillere
* Charlie Miller
* Robbie Winters
* Lars Hirschfeld
* Duncan Ferguson

## Norske spillere
* Christian Kalvenes
* Finn Seemann
* Erik Pedersen

## Referanser


## Eksterne lenker
*
Sikringskost

**Sikringskost** er mat som er spesielt rik på proteiner, vitaminer og mineraler, og ment å sikre mot mangelsykdommer.  Man bør i tillegg få i seg tilleggskost for å dekke kroppens totale energibehov.

## Se også
* Ernæring
* Supermat
Bimbo

:*For det meksikanske selskapet, se [[Grupo Bimbo]].*

**Bimbo** er nedsettende slang for en attraktiv, men ikke særlig intelligent kvinne. Tilsvarende betegnelse er «dum blondine».

Begrepet kommer fra USA hvor det ble tatt fra italiensk som «lite barn, baby», og først brukt fra 1919 for uintelligent eller brutal mann. Derfra gled begrepet over til å betegne en ung kvinne som ble betraktet, muligens i sammenheng at i mellomkrigsårene var det stadig flere kvinner som gikk ut i arbeidslivet på lik linje med menn.

Den stereotypiske framtoning av en bimbo er en tiltrekkende ung kvinne, ofte blond og med veldreid former og store bryst, kanskje tung sminke og klær som viser mye hud. Imidlertid er ingen av disse trekke strengt tatt nødvendig for en person å bli nedsettende vurdert som bimbo. Den vanlige henvisningen til blondt hår har sin årsak til europeisk oppfatning om at blondt hår er vakkert. Begrepet er således tidvis knyttet til kvinner som åpenbart har farget håret blondt, og således omfattes av stereotypen «dum blondine».

## Historie
Ordet bimbo har blitt avledet fra italienske *bimbo*, igjen avledet fra *bambino*, hankjønnsformen som betyr mannlig barn eller baby. Hunkjønnsutgaven av bimbo er egentlig *bimba* på italiensk. Bruken av begrepet begynte i USA så tidlig som 1919, og var da slangord for å beskrive en uintelligent eller brutal mann.

Det var ikke før på 1920-tallet at begrepet bimbo først begynte å bli assosiert med kvinner. I 1920 spilte komponist Frank Crumit inn sangen «My Little Bimbo Down on the Bamboo Isle», hvor begrepet bimbo ble benyttet for å beskrive en øypike av tvilsomt rykte. I stumfilmen *Desert Nights* fra 1929 beskrives en rik, kvinnelig skurk som en bimbo og i musikkfilmen *The Broadway Melody* (1929) kaller en rasende Bessie Love en korpike for en bimbo. Den første bruken av den kvinnelige betydningen i *[[Oxford English Dictionary]]* var også i 1929, da fra vitenskapsmagasinet *American Speech* hvor definisjonen ble gitt ganske enkelt som «en kvinne».

I USA kan en lite smart mann bli referert til som en «himbo» eller «mimbo» (en mannlig bimbo), hvilket er en subtraksjonsdannelse av bimbo.

På 1990-tallet benyttet det danske popbandet Aqua ordet bimbo i deres fremste hitsang «Barbie Girl» i sammenheng med den dumme, blonde stereotypen: *«I'm a blonde bimbo girl...»*.

## Referanser
Plzeň

**Plzeň** (tysk: *Pilsen*, tsjekkisk: ) er en by i regionen Plzeň vest i Tsjekkia med  innbyggere (2022). Den ligger omkring 90 kilometer via motorvei sørvest for Praha. Fire elver løper sammen ved byen og danner elven Berounka.

Byen er kjent for sine bryggerier som produserer øltypen pilsner, hvorav det mest kjente foretaket er Plzeňsky Prazdroj (grunnlagt 1842) som produserer Pilsner Urquell, den opprinnelige pilsen.

Selskapet Škodaverkene ble grunnlagt i 1859, og har fortsatt en omfattende produksjon. Škoda-biler har siden 1924 ikke blitt tilvirket i Plzeň, men i Mladá Boleslav. Verkstedene i Plzeň har i stedet produsert trolleybusser, lokomotiver og jernbanevogner. Tidligere fantes det også en omfattende våpenproduksjon.

Plzeň ligger i det fruktbare Plzeň-bekkenet ved samløpet av elvene Mže, Radbuza (med Úhlava) og Úslava. Byen fikk byrettigheter i 1292 og ble raskt et betydelig handelssted på grunn av sin beliggenhet i møteplassen mellom flere viktige ferdselsårer. Etter en periode med nedgang fikk byen et nytt løft på 1800-tallet, da betydelige kullforekomster i nærområdet begynte å bli utnyttet. Senere ble Plzeň en betydelig industriby, der Škodaverkene alene hadde rundt  ansatte på 1920-tallet.

Byens synagoge er den nest største i Sentral-Europa (etter den i Budapest). Imidlertid ble de fleste av byens jøder sendt til Theresienstadt konsentrasjonsleir i 1942. Historisk sett har en stor andel av befolkningen vært tysktalende, men denne ble utvist etter slutten av andre verdenskrig, i samsvar med Potsdamavtalen.

Sammen med den belgiske byen Mons var Plzeň Europeisk kulturhovedstad i 2015.

## Vennskapsbyer
Plzeň har følgende vennskapsbyer:

*  Birmingham, USA
*  Liège, Belgia
*  Limoges, Frankrike
*  Regensburg, Tyskland
*  Takasaki, Japan
*  Winterthur, Sveits
*  Žilina, Slovakia

## Referanser


## Eksterne lenker
*
Leonard Rickhard

**Leonard Rickhard** (1945–2024) var en norsk maler, bosatt i Arendal.

Noen motiver går igjen hans bilder: bjørkeskogen, dørgløttene, fragmentene, landmåleren, modellflybyggeren og fugleelskeren.

## Kunstnerkarriere
Han ble utdannet ved Statens Håndverks- og Kunstindustriskole 1966–1967, og ved Statens kunstakademi 1967–1971. 

Rickhard hadde gjentatte separatutstillinger på Kunstnerforbundet fra 1974, og på Galleri Dobloug i 1979 og 1982, og ble rundt 1980 regnet som en av de ledende kunstnere i sin generasjon. Han deltok i gruppe Zink, med fellesutstillinger i 1983, 1985 og 1986.

Retrospektive utstillinger ble vist på Astrup Fearnley Museet høsten 2001 og på Sørlandets kunstmuseum høsten 2005. Hans maleri «Trett modellflybygger» (1985) ble i 2005 kåret til et av Morgenbladets 12 viktigste kunstverk Norge etter 1945. Han bidro også til å etablere og bygge opp institusjonen Bomuldsfabriken Kunsthall i Arendal, hvor han også hadde utstillinger. I 2009 var Leonard Rickhard årets festspillutstiller i Bergen kunsthall.

Rickhard ble i 2009 utnevnt til ridder av 1. klasse av St. Olavs Orden. I 2000 mottok han den svenske Prins Eugen-medaljen, i 2002 mottok han Aust-Agder fylkes kulturpris, og i 2015 Anders Jahres kulturpris.

## Litteratur
* 
* 
* Wenche Volle; Åsmund Thorkildsen. *Leonard Rickhard : -det hvisker så svakt i bjørkeskogen*. Astrup Fearnley museet, 2001. ISBN 82-91430-26-8
* Johnsrud, Even Hebbe. «Leonard Rickhards verden». I: *Kunst*, 1986, nr 1.
* Opstad, Gunvald: «Leonard Rickhard». I: *Kunst*, 1979, nr 4.
* Opstad, Gunvald: "Leonard Rickhard – mellom idyll og dekonstruksjon". Hrymfaxe, Danmark, nr.  1. 2004.
* Asmund Thorkildsen, Martin Herbert og Jorunn Veiteberg: *[https://urn.nb.no/URN:NBN:no-nb_digibok_2016030248177 Leonard Rickhard Paintings]* Arnoldsche Art Publishers. 2012.

## Referanser


## Eksterne lenker
* Leonard Rickhard kunstnerforbundet.no
Cap Ferrat

**Cap Ferrat** er en halvøy like øst for byen Nice i departementet Alpes-Maritimes i Frankrike. Den ligger mellom Villefranche-sur-Mer i vest og Beaulieu-sur-Mer i øst. På østsiden ligger byen Saint-Jean-Cap-Ferrat.

Cap Ferrat kalles ofte milliardærenes halvøy på grunn av sine mange flotte eiendommer og villaer som ligger i hjertet av furuskogen. Den mest kjente er Villa Ephrussi de Rothschild fra 1912, oppført av baronesse Béatrice de Rothschild som ved sin død i 1934 testamenterte eiendommen til Académie des Beaux-Arts-grenen av Institut de France. Siden 1937 har villaen og hagene rundt vært åpen for publikum, og siden 1996 har den vært et registrert historisk monument. Her ligger også Villa La Mauresque, bygget rundt 1900 og kjøpt i 1928 av forfatteren Somerset Maugham som bodde der til sin død i 1965, og Villa Maryland som var eid av Paul Allen, en av de to grunnleggerne av Microsoft.

Den franske kystloven beskytter nå stedet mot overdreven utbygging. Fra mai til oktober er buktene og vikene på Cap Ferrat populære ankringsplasser for yachter. En elleve kilometer lang gangsti går rundt neset fra Passable-stranden i Villefranche-bukta til den lille havna i Saint-Jean-Cap-Ferrat. Langs den utbygde stien ligger kalksteinsbukter med skarpt relieff og noen av de mest ikoniske strendene på den franske rivieraen, som Passable-stranden og La Paloma-stranden.

På sørspissen av neset ligger et fyrtårn reist under sardinsk styre i 1827. Det ble ødelagt i 1944 og gjenoppbygd av den franske nasjonale vei- og bromyndigheten (*Ponts et Chaussées*) i 1951. Her ligger også en semaforstasjon, bestilt av Napoleon III i 1862. Bygningen benyttes i dag av den franske marinen til å regulere sjøtrafikken og forebygging av skogbrann.

## Referanser
Stan Getz

**Stanley Gayetzky** (født 2. februar 1927 i Philadelphia i Pennsylvania i USA, død 6. juni 1991 i Malibu i California) var en amerikansk jazzmusiker. Han er regnet som en av de største tenorsaksofonistene verden har sett.

## Biografi
I 1943 fikk han spille i Jack Teagardens band, så bandene til Stan Kenton, Jimmy Dorsey og Benny Goodman.  Så i Woody Hermans saks-kvartett Second Herd (også kjent som «Four Brothers», etter låten de ga ut) med Herbie Steward, Serge Chaloff og Zoot Sims. Ifølge Knut Borge «hadde vi [på 50-tallet] den nedkjørte Getz som tok tilflukt i Europa».

Med svenske Bengt Hallberg ble han i 1951 kjent for «Ack Värmeland, du sköna», en kobling av jazz og folkemusikk. I 1959 bodde han med sin familie i København.

Han var ved Nordstrandhallen den 22. mai 1958 som del av Jazz at the Philharmonic. Så kom han til  Universitetets Aula 19. februar 1959 med Jan Johansson piano, Gunnar Johnsson bass, Rolf Svendsson trommer og Eric Nordstrøm saksofon, og fremførte kammerjazz. Getz bodde da med sin svenske kone Monica Silfverskiöld Getz (datter av Nils Silfverskiöld), som han var svært voldelig mot hos Randi Hultin, som fulgte ham på turneen til Drammen og Tønsberg i desember 1959, før de og Helen Merrill feiret jul i lag. 

Ved Metropol Jazz Club fikk den 21. april 1960 spille med Kjell Karlsens orkester, såvel som Magni Wentzel og Svein-Erik Gaardvik. Han flyttet tilbake til USA i 1961. Med brasilianske Astrud Gilberto ble det en rekke verdens-slagere i klassen bossa nova utover på 60-tallet.
Tilsammen fikk Getz elleve Grammy-priser.

De to utsolgte konsertene ved Chat Noir den 2. februar 1970 ble utsatt da Getz kollapset. Han brakte med seg Mike Pine piano, Ron Matthews bass og Spike Wells trommer. Matthews og Wells gikk over til Jan Garbarek etter at Getz heller ville ha Arild Andersen bass og Jon Christensen trommer på en fem uker turne i Sør-Afrika. 

Den 24. august 1977 startet Getz en lengre turne, med to dager ved Club 7 og kvintetten Andy LaVerne på piano, Mike Richmond på bass, Billy Hart på trommer og Efrain Toro på perkusjon. Disse gikk ikke bra, grunnet hans stoffproblemer. Turen gikk videre til Trondheim, Voss, Bergen og Kristiansand. Med Lou Levy piano, Victor Lewis trommer og Marc Johnson ved bassen, var Getz ved Kongsberg Jazzfestival 26. juli 1981, som Knut Borge mente var «gnistrende vakkert».  Med Chet Baker spilte han bare ved Sandvika kino den 19. februar 1983, kompet av Jim McNeely piano, George Mraz bass og Victor Lewis trommer. Getz med samme komp var ved Nattjazz i Bergen 1984 (samt i Stavanger); Getz var da blitt lærer ved Stanford University.  Han var ved Moldejazz den 18. juli 1990. Tross operasjon i 1987 døde han av lever-kreft i 1991.

## Referanser


## Eksterne lenker
* 
* 
*
Mollakkord

En **mollakkord** er en akkord bestående av en grunntone, en liten ters og en ren kvint i en gitt toneart, som da også er akkordens navn. 

Den skiller seg fra durakkord ved at mollakkorden har en liten ters der durakkorden har en stor ters. Hvis grunntonen er tonen C, består akkorden (i grunnstilling) av tonene C, Eb og G. Første omvending av denne C-durakkorden er tonene Eb, G og C. Andre omvending er G, C og Eb.

Ettersom intervallet mellom liten ters og ren kvint er en stor ters, kan en betrakte en mollakkord som en akkord bestående av en liten ters (f.eks. C til Eb) med en stor ters (Eb til G) over. Til sammenligning består en durakkord av en stor ters med en liten ters over.

## Se også
* Dur
* Moll
* Durakkord
Cecilia Lindqvist

**Cecilia Lindqvist** (født *Norman*, kinesisk navn: *Lín Xīlì* 林西莉, født 1932 i Lund i Sverige, død 27. september 2021) var en svensk sinolog, forfatter og fotograf. 

## Liv og virke
Lindqvist studerte i Beijing i 1961-62. Etter å ha vært bosatt flere år i Asia, Latin-Amerika og Kina begynte hun å undervise i kinesisk i 1971. Fra 1978 til 1981 skrev hun manus til flere TV-program på SVT om kinesisk språk og kultur. I 1989 skrev hun boka *Tecknens Rike* som viste Kinas kulturhistorie belyst av utviklingen av de 500 av de mest særpregede tegnene. Med denne gjorde hun et komplisert felt som kinesisk etymologi tilgjengelig i populær form. Lindqvist ble valgt til leder i Svensk/Kinesiska Föreningen i 1994. 

### Litteratur
* 1969 *Resa med Aron*  
* 1963 *Kina inifrån* (sammen med Sven Lindqvist)  
* 1962 *Asiatisk erfarenhet* (sammen med Sven Lindqvist)  
* 1979 *Vad skulle Mao ha sagt* (sammen med Sven Lindqvist)
* 1980 *Kina nu* (sammen med Sven Lindqvist)  
* 1989 *Tecknens Rike* (norsk utgave 1993: *Tegnenes rike en beretning om kineserne og skrifttegnene deres*) digitalisert utgave i bokhylla.no ISBN 8203220002 
* 2006 *Qin*, Albert Bonniers förlag. ISBN 91-0-010580-5

## Priser (utvalg)

## Referanser
Norsk Litteraturfestival – Sigrid Undset-dagene

**Norsk Litteraturfestival &ndash; Sigrid Undset-dagene**, eller bare **Norsk Litteraturfestival**, er en litteratur- og kulturfestival som har blitt avholdt på Lillehammer i slutten av mai hvert år siden 1995. Festivalen er oppkalt etter forfatteren og nobelprisvinneren Sigrid Undset som bodde på Lillehammer fra 1919 til sin død i 1949.

Festivalen er Nordens største litteraturfestival og har et sterkt nordisk preg. Festivalen er blitt en bred mønstring av bokfolk og forfattere, også fra utlandet, og en folkefest i byen. I 2010 var det rundt 200 åpne publikumsarrangementer i tillegg til en rekke kurs, seminarer og faglige møter. 

## Historikk
Initiativtaker til festivalen var Torunn Eriksen. Festivalen ble bygd rundt Nansenskolens Sigrid Undset-seminarer i 1993 og 1994. Oppland fylkeskommune og Lillehammer kommune har støttet festivalen økonomisk siden starten. Fra 1999 satte staten av penger til litteraturfestivalen på statsbudsjettet som en øremerket del av Maihaugens budsjettpost. I 2001 begynte også Norsk Forleggerforening å gi faste bidrag. Fra 2006 har festivalen fått status som knutepunktfestival, det vil si fått sin egen post på statsbudsjettet. Kunstneriske ledere har blant andre vært forfatteren Øyvind Berg fra 1997 til 2003, Birgit Hatlehol fra 2004, Stig Sæterbakken fra 2006 til 2008, Endre Ruset fra 2009 til 2011 og Gabriel Michael Vosgraff Moro fra 2011 til 2012. Festivalsjefer har vært Randi Thorsen fra 1997 til 2003, Tone Kolaas fra 2003 til 2006, Randi Skeie fra 2006 til 2010 og Kjersti Stenseng fra 2010 til 2011. Fra 2011 er Marit Borkenhagen festivalsjef.

Pegasus er festivalens tilbud til barn og unge. Dette vil pågå gjennom året og kulminere under festivalen. Navnet «pegasus» var vinnerforslaget fra en navnekonkurranse i 2008 der Nora Kolaas vant.

## Temaer for festivalen
*1996 – 1960-årene
*1997 – 70-årene i norsk litteratur
*1998 – Hva skal vi med historien
*1999 – Fordømte diktere
*2000 – Dårskap og diktere
*2001 – Makt
*2002 – Myter
*2003 – Forbrytelse og poesi
*2004 – Europa
*2005 – Strid og forsoning
*2006 – Iscenesettelse
*2007 – Utroskap
*2008 – Fremtiden
*2009 – Sannhet
*2010 – Løsrivelse
*2011 – Byen
*2012 – Penger
*2013 – Ansvar
*2014 – Russland, Øst-Europa og ytringsfrihet
*2015 – Kina
*2016 – USA og flukt	
*2017 – India	
*2018 – Japan og Tyskland
*2019 – Franskspråklig fokus	
*2020 – Spanskspråklig fokus	
*2021 – Nordisk fokus
*2022 – Britisk fokus
*2023 – I dialog med verden

## Annet
Andre kulturfestivaler på Lillehammer etter OL på Lillehammer i 1994 er DølaJazz (startet i 1978) og Amandusfestivalen, en festival for unge, norske filmskapere.

## Se også
* Bjørnsonfestivalen i Molde

## Eksterne lenker
* Festivalens hjemmesider
Symfoni nr. 40 (Mozart)

**Symfoni nr. 40 i g-moll** (KV 550) fra 1788 er den nest siste symfonien til Wolfgang Amadeus Mozart (blant de som er funnet). Sammen med symfoniene 25, 36, 39 og 41 utgjør den de mest kjente av Mozart-symfoniene. Den betegnes iblant som Mozarts «store g-moll-symfoni» for å skille den fra hans 25. symfoni i samme toneart, som kalles «den lille g-moll-symfonien».

## Musikk
Verket har fire satser og er skrevet for et mindre orkester: første- og annenfiolin, bratsj, cello, kontrabass, obo, fløyte, valthorn og fagott. Mozart skrev også en versjon med to klarinetter og modifisert obopartitur. Normal varighet er ca. 28 minutter.

Symfonien er blitt kalt henholdsvis «den tragiske», «den patetiske» og «den romantiske» på grunn av lidenskapen komponisten får frem.

### Satser

Førstesatsen – *molto allegro* – er skrevet i sonateform og er en av få førstesatser i moll (g-moll). Temaet er vakkert og lett og gjentas polyfont i ulike stemmegrupper. Hovedtemaet kan oppfattes som lidenskapelig. Undertemaet står ikke i kontrast til det første temaet, som det gjør i mange andre symfonier, men forsterker den effektfulle og dystre stemningen med lengselsfulle og dystre toner.

Annensatsen – *andante* – har ikke et like fremtredende tema som førstesatsen. Den er langsom, starter rolig og behersket med hovedtemaet, og bygger seg så oppover til å bli mer effektfull. Satsen går så tilbake til piano og avsluttes like rolig som starten. 

Tredjesatsen – *menuetto* og *trio* (*allegretto*) – er altså en menuett. Temaet er kraftfullt og kommer igjen flere ganger. Selv om satsen er en menuett i skriveformen, sprenger den formen med sin intensive stemning. Det kan være vanskelig å forestille seg at det er en menuett – en slags dans – men det kan høres på de stedene det er rolig og temaet ikke kommer fram. Tredjesatsen er den lystigste av de fire satsene og skiller seg på den måten litt ut.

Fjerdesatsen – *allegro assai* – er hurtig: nesten hele satsen går i forte, men noen få steder spilles det i piano. Man kan si at temaet er litt hissig, og at sidetemaet prøver å lette litt på den dystre stemningen.

## Moderne bruk
I 2008 ble CD-en *[[Adya Classic]]* utgitt – med en omarbeidet utgave av symfonien, spritet opp med rytmer og moderne instrumenter i forhold til originalversjonen av Mozart.

## Lytteprøver
Lydfilene er et digitalt opptak ev en fremføring ved Fulda symfoniorkester den 18. mars 2001 i Fulda.

## Referanser


## Eksterne lenker
* 
* 
* 
* 
* Komplett partitur hos Petrucci Music Library